钦定古今图书集成/明伦汇编/闺媛典/第223卷 > 彭祖振妻黄氏
## 钦定古今图书集成/明伦汇编/闺媛典/第223卷 > 彭祖振妻黄氏

按《宁德县志》：“黄氏，彭祖振妻。振以阴疾不能成礼，氏
绝无怨悔，事姑孝谨，竭力攻女红。未几，祖振痰痿，旦
夕背负，出入爬搔冼沐，终始不怠。祖振死，氏年二十
五，抚侄为嗣。里人失偶者，闻其贤，多求聘之，誓死不
从。既而从父欲与宦家为继室，迓之归，氏觉脱还。孀
居四十馀年。有司旌表。”